আকবর আলী (ক্রিকেটার)

আকবর আলী (জন্ম: ৮ অক্টোবর ২০০১) একজন বাংলাদেশী ক্রিকেটার।  ২০২০ সালে দক্ষিণ আফ্রিকায় অনুষ্ঠিত অনূর্ধ্ব-১৯ বিশ্বকাপে তার নেতৃত্বেই ভারতকে হারিয়ে বিজয়ী হয় বাংলাদেশ।

 জন্ম ও প্রারম্ভিক জীবন 
আকবর ২০০১ সালের ৮ অক্টোবর রংপুরে জন্মগ্রহণ করেন। পাঁচ ভাইবোনের মধ্যে তিনি সবার ছোট। ২০১২ সালে তিনি বিকেএসপিতে ভর্তি হন। ২০১৬ সালে তিনি সেখান থেকে এসএসসি পরিক্ষায় উত্তীর্ণ হন।

 ক্যারিয়ার 
 ঘরোয়া ক্রিকেট 
২৫ ফেব্রুয়ারি ২০১৯ সালে বাংলাদেশ ক্রীড়া শিক্ষা প্রতিষ্ঠান ক্রিকেট দলের হয়ে ২০১৮-১৯ ঢাকা প্রিমিয়ার ডিভিশন টোয়েন্টি২০ ক্রিকেট লিগে টোয়েন্টি২০ ক্রিকেটে অভিষেক হয়। ৮ মার্চ ২০১৯ সালে তার ২০১৮-১৯ ঢাকা প্রিমিয়ার ডিভিশন ক্রিকেট লিগে বাংলাদেশ ক্রীড়া শিক্ষা প্রতিষ্ঠান ক্রিকেট দলের হয়ে লিস্ট এ ক্রিকেটে অভিষেক হয়।
২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে বেক্সিমকো ঢাকা তাকে কিনে নেয়।

 ২০২০ আইসিসি অনূর্ধ্ব-১৯ ক্রিকেট বিশ্বকাপ 
২০১৯ সালের ডিসেম্বরে ২০২০ আইসিসি অনূর্ধ্ব-১৯ ক্রিকেট বিশ্বকাপের বাংলাদেশ দলের দলনেতা হিসাবে তার নাম ঘোষণা করা হয়। তার নেতৃত্বেই বাংলাদেশ প্রথমবারের মত অনূর্ধ্ব-১৯ ক্রিকেট বিশ্বকাপ জেতে। যেটা আইসিসির কোন টুর্নামেন্টে বাংলাদেশের প্রথম শিরোপা জয়।

এছাড়াও তিনি ২০২১ সালের ১৬ নভেম্বরে প্রথমবারের মতো বাংলাদেশ জাতীয় দলের টি-টুয়েন্টি স্কোয়াডে জায়গা পানI 

 আরও দেখুন 

 নাসির হোসেন

 তথ্যসূত্র 

 বহিঃসংযোগ 

 আকবর আলী –ক্রিকইনফো

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:বাংলাদেশী ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:২০০১-এ জন্ম
বিষয়শ্রেণী:রংপুর জেলার ব্যক্তি
বিষয়শ্রেণী:আমেরিকান ইন্টারন্যাশনাল ইউনিভার্সিটি-বাংলাদেশের প্রাক্তন শিক্ষার্থী
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:বাংলাদেশ ক্রীড়া শিক্ষা প্রতিষ্ঠানের প্রাক্তন শিক্ষার্থী
বিষয়শ্রেণী:রাজশাহী রয়্যালসের ক্রিকেটার